Diari Oficial de la Generalitat Valenciana


Sumari del DOGV 6298, del 28-06-2010 (2010/6872)

RESOLUCIÓ d'11 de juny de 2010, del Rectorat de la Universitat Jaume I, per la qual es convoca una oferta pública per a la selecció d'un mediador/a interlingüístic i intercultural sanitari d'aquest organisme, amb contracte laboral temporal per obra o servei determinat a temps parcial (projecte d'investigació: «Investigación-acción en mediación interlingüística e intercultural: diseño, coordinación y seguimiento de un equipo de mediadores/as en el ámbito sanitario». Codi: 09I397).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6298

Data del DOGV
:   28-06-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/6872


Data del document
:   11-06-2010

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ d'11 de juny de 2010, del Rectorat de la Universitat Jaume I, per la qual es convoca una oferta pública per a la selecció d'un mediador/a interlingüístic i intercultural sanitari d'aquest organisme, amb contracte laboral temporal per obra o servei determinat a temps parcial (projecte d'investigació: «Investigación-acción en mediación interlingüística e intercultural: diseño, coordinación y seguimiento de un equipo de mediadores/as en el ámbito sanitario». Codi: 09I397). [2010/6872]  
D'acord amb el que preveu l'article 10 de la Llei de 12 de abril, de l'Estatut Bàsic de l'Empleat Públic, aquest Rectorat, fent ús de les competències que li confereix la legislació vigent, convoca una oferta pública d'un mediador/a interlingüístic i intercultural d'aquest organisme d'acord amb les següents bases:  
Primera. Denominació del lloc de treball  
Mediador/a interlingüístic i intercultural sanitari, adscrit al Departament de Traducció i Comunicació de la Universitat Jaume I.  
Segona. Retribució íntegra mensual  
Las retribucions seran les corresponents a la classificació C1 18E017 reduïdes a temps parcial de 27 hores a la setmana.  
Tercera. Objecte i període  
Col·laborar en la realització del projecte d'investigació: «Investigación-acción en mediación interlingüística e intercultural: diseño, coordinación y seguimiento de un equipo de mediadores/as en el ámbito sanitario». Codi 09I397.  
Les funcions específiques consistiran en:  
- Actuar com a mediador/a interlingüístic i intercultural a l'Hospital General de Castelló, preferentment, però no exclusivament, amb persones d'origen magribí.  
- Elaborar informes detallats de totes les actuacions.  
- Coordinar-se periòdicament amb els membres del projecte d'investigació.  
La duració prevista d'aquest contracte serà de tres mesos. En tot cas, aquesta duració estarà vinculada a la duració del projecte i a la disponibilitat pressupostària d'aquest.  
El període de prova establert serà el que s'indique en la legislació laboral en vigor.  
Quarta. Jornada de treball  
A temps parcial (27 hores setmanals).  
Cinquena. Requisits dels aspirants  
· Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea.  
· Tindre complits 16 anys.  
· Estar en possessió del títol Batxiller Superior, Formació Professional de segon grau o equivalent. En el cas de titulacions obtingudes a l'estranger cal estar en possessió de la credencial que acredite l'homologació d'aquestes o la credencial de reconeixement per a l'exercici de professions regulades en virtut del Reial Decret 1665/1991, de 25 d'octubre.  
· No patir malaltia ni estar afectat per limitació física o psíquica que siga incompatible amb l'exercici de les corresponents funcions  
· No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu estat, l'accés a la funció pública.  
Aquests requisits hauran de posseir-se al dia de la finalització del termini de presentació de sol·licituds, i mantindre's fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertix inexactitud o falsedat en les sol·licituds o en la documentació aportada pel personal aspirant, aquesta es considerarà defecte inesmenable i es resoldrà amb la seua exclusió en el procediment.  
Sisena. Mèrits preferents  
Els mèrits fonamentals són:  
- Domini de l'àrab oral marroquí i del castellà.  
- Formació teòrica i pràctica en mediació intercultural i interlingüística en l'àmbit sanitari.  
El mèrits complementaris són:  
- Coneixements d'altres llengües (incloses altres varietats de l'àrab).  
- Altres formacions relacionades amb la mediació interlingüística i intercultural.  
- Altres formacions relacionades amb l'àmbit de les ciències humanes i socials i de les ciències de la salut.  
- Experiència laboral en l'àmbit de la mediació interlingüística i intercultural.  
- Experiència laboral en l'àmbit dels serveis socials.  
- Coneixements de valencià.  
Setena. Sistema selectiu de la plaça  
Per part de la comissió encarregada de resoldre aquesta selecció, es valoraran els currículums dels aspirants d'acord amb el barem que figura en l'annex II. La comissió podrà, si ho considera oportú, realitzar una prova i entrevistar els aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 2 punts i caldrà obtenir un mínim d'1 punt per a superar-la.  
La comissió avaluadora podrà declarar desert el procediment de selecció en cas que valorats els mèrits i, si escau, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.  
Vuitena. Comissió avaluadora  
La comissió avaluadora tindrà l'estructura que figura en l'annex III d'aquesta convocatòria.  
Els membres de la comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.  
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per a qualsevol aclariment sobre la convocatòria, les persones interessades podran dirigir-se al professor Francisco Raga, adreça electrònica: i a la professora Adoración Sales: .  
Novena. Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la seua publicació en el Diari Oficial de la Comunitat Valenciana.  
A la sol·licitud s'unirà la documentació següent:  
a) Una fotocòpia del document nacional d'identitat.  
b) Currículum, amb els mèrits justificats documentalment.  
En l'apartat «Codi» de la sol·licitud haurà de figurar el número 12741.  
Les instàncies presentades a les oficines de Correus hauran de complir amb el procediment establit en l'article 205.3 del Reglament dels Serveis de Correus: les instàncies es presentaran en sobre obert perquè l'empleat estampe el segell de dates en la part superior esquerra d'aquestes, i haurà de figurar amb claredat el nom de l'oficina i la data.  
És necessari presentar una fotocòpia del document nacional d'identitat.  
No serà necessària la compulsa dels documents que se presente fotocopiats, bastant la declaració jurada de l'interessat sobre l'autenticitat d'aquests, així com les seues dades que figuren en la instància, sense perjudici que en qualsevol moment la comissió o la Universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar hauran de presentar una fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar una declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.  
Deu. Llista d'admesos i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'edifici Rectorat i Serveis centrals, campus del Riu Sec de la Universitat Jaume I, i en la següent adreça d'Internet: .  
Onze. Norma final  
Aquesta convocatòria, les seues bases i tots els actes administratius que se'n puguen derivar i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.  
Castelló de la Plana, a 11 de junyde 2010.- El rector en funcions: Francisco Toledo Lobo.  
ANNEX I  
Instància  
Dades personals:  
Primer cognom:   
Segon cognom:   
Nom:   
Data de naixement:   
DNI:   
Telèfon:   
Adreça i codi postal:   
Localitat/comarca o província:   
Codi:   
SOL·LICITE l'admissió en el procés selectiu per a cobrir una plaça temporal d ..., convocat per la Resolució de data ..., publicat en el Diari Oficial de la Comunitat Valenciana número ...  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.  
La persona interessada,  
Castelló de la Plana, ..., d ... de 200 ...   
RECTORAT DE LA UNIVERSITAT JAUME I  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús diferent d'aquell per al qual van ser sol·licitades, d'acord amb la Llei Orgànica 15/1999, de Protecció de les Dades. Podeu exercir, per escrit, els drets d'accés, rectificació, cancel·lació i, si és el cas, d'oposició, davant del Servei de Recursos Humans d'aquesta Universitat.  
ANNEX II  
Barem  
- Domini de l'àrab marroquí oral i del castellà (fins a 3 punts).  
- Formació en mediació interligüística i intercultural en l'àmbit sanitari (fins a 3 punts).  
- Experiència laboral en l'àmbit de la mediació interlingüística i intercultural (fins a 1 punt).  
- Coneixements d'altres llengües (incloses altres varietats de l'àrab), altres formacions relacionades amb la mediació interlingüística i intercultural, altres formacions relacionades amb l'àmbit de les ciències humanes i socials i de les ciències de la salut, experiència laboral en l'àmbit dels serveis socials (fins a 1 punt).  
- Entrevista (fins a 2 punts).  
Serà possible aplicar coeficients correctors que mesuren l'adequació dels mèrits al·legats al perfil de la plaça.  
ANNEX III  
Comissió avaluadora titular  
Comissió avaluadora titular:  
President: un vicerector o vicerectora de la Universitat Jaume I.  
Vocals: tres en representació de la Universitat Jaume I.  
Secretari: un funcionari o funcionària de carrera del Servei de Recursos Humans, que actuarà com a secretari o secretària amb veu però sense vot.  
Comissió avaluadora suplent:  
La mateixa estructura.